১৮৫২ খ্রিষ্টাব্দে এই এলাকায় বংশ পরম্পরায় বহুযুগ ধরে বসবাসকারী আদি বাসিন্দারা তাদের বসত থেকে উৎখাত হয়ে এলাকা ছাড়তে বাধ্য হয়। এর কারণ ছিল চিলির তৎকালীন রাষ্ট্রপতি মানুয়েল বুলনেস প্রিয়েতোর জারি করা একটি ডিক্রি; ১৮৪১ থেকে জারি হওয়া ঐ ডিক্রিতে মাপুচেদের এলাকায় বাইরে থেকে আসা উপনিবেশকারীদের নতুন নতুন উপনিবেশ গড়ে তুলতে উৎসাহ দেওয়া হয়। এর ফলে সেই সময় মাপুচেদের উৎখাত করে একের পর এক জার্মান, ফরাসি ও ইতালীয় উপনিবেশ গড়ে ওঠে। ফলে এইসময় তাদের বেহাত হয়ে যাওয়া এলাকা উদ্ধারের উদ্দেশ্যে মাপুচেরা একাধিকবার বিদ্রোহ করে। ঊনবিংশ শতাব্দীর দ্বিতীয়ার্ধের চিলির ইতিহাসে আমরা এইধরনের একাধিক বিদ্রোহের সাক্ষাত পেয়ে থাকি।

ঊনবিংশ শতাব্দীর ইতিহাস
ইতিহাস
নামকরণ
বিংশ শতাব্দীর ইতিহাস